Lokale Borrel - Wikipedia

# Lokale Borrel

### vanuit Wikipedia, die vrye ensiklopedie.

Die Lokale Borrel is ‘n sogenaamde superborrel – ‘n warm, meestal leë ruimte waarbinne ons sonnestelsel homself bevind. Die Lokale Borrel is sowat 300 ligjare in deursnee en het ‘n neutrale waterstofdigtheid ongeveer een tiende van die gemiddelde 0,5 atome per kubieke sentimeter van die Interstellêre Medium in die Melkweg. Die hete diffusie gas in die borrel straal X-strale uit.

Die sonnestelsel beweeg nou al vir 3 miljoen ligjaar binne die Lokale Borrel. Huidiglik bevind die sonnestelsel hom in die Lokale Interstellêre Wolk; ‘n kleiner area met digter materiaal binne-in die Lokale Borrel. Die wolk het gevorm waar die Lokale Borrel met die Loop I Borrel bymekaar kom. Die gas binne die Lokale Interstellêre Wolk het ‘n digtheid van ongeveer 0,1 atome per kubieke sentimeter.

Die meeste astronome glo dat die Lokale Borrel tussen ‘n paar honderdduisend jaar tot ‘n paar biljoen jaar gelede as gevolg van nabye supernovas gevorm het. Hierdie supernovas het warm materiaal wat laag in digtheid was in die Interstellêre Medium agtergelaat nadat eersgenoemde gas en stof uitgespuug het. Die Geminga-pulsar in die Tweeling-konstellasie, ‘n bron van gammastrale, is heel moontlik die oorblyfsel van een van hierdie supernovas.

Ontsluit van "http://af.wikipedia.org../../../l/o/k/Lokale_Borrel_6551.html"

Kategorieë: Astronomie | Chemie | Kosmologie

##### Views

- Artikel
- Bespreking
- Huidige wysiging

##### Soek

##### Ander tale

- English
- Deutsch
- Nederlands